o
Hei! On suuri ilo ja kunnia olla Helsingissä.
Olen tohtori Aiko Hormann.
Tarkastelemme tänään, -
miten tunteet, ajatukset ja asenteet -
vaikuttavat terveyteen, ihmissuhteisiin ja talouteen.
Suosikkisanontani kuuluu: -
"Tiede kuroo kiinni Raamatun etumatkaa."
Puhun tänään tieteestä ja Raamatusta.
Ensin tahdon rukoilla teidän ja itseni puolesta.
Taivaallinen Isä, kiitos läsnäolostasi.
Rukoilen kuulijakunnan puolesta.
Anon Jes. 11:1-2:n mukaisesti Jumalan seitsemää henkeä.
Samalla tavalla Messiaamme Jeesus vaelsi -
Jumalan seitsenkertaisen hengen voitelussa: -
Herran henki, viisauden ja ymmärryksen henki, -
neuvon ja voiman henki, -
tiedon ja Herran pelon henki.
Pyydän tuota voitelua itseni -
ja jokaisen kuulijan ylle.
Jeesuksen Kristuksen nimessä, aamen
Kerron hieman taustastani.
En halua käyttää siihen liikaa aikaa, mutta kerron jotakin.
Tulen niin sanotusta älymystöperheestä.
Isäni oli lääkäri.
Veljeni oli fysiikan professori Tokion yliopistossa, -
joka on ykkösyliopisto.
Lehdistö esitteli veljeni nerona.
Minä olin tavallinen nuori.
Kaikki huomio kohdistui veljeeni.
Minä olin vain se söpö tyttö, -
joka teki kukka-asetelmia ja tanssi.
Siinä kaikki
Sitten sain stipendin ja lähdin opiskelijavaihtoon Yhdysvaltoihin.
Vasta sitten ihmiset huomasivat, että minullakin oli "älliä".
En enää ollutkaan tyhmä kakara, jonka veli on nero.
Suoritin kolme tutkintoa.
Sain tutkimusapurahan Yhdysvaltain puolustusministeriöstä Pentagonista
Tutkimusprojektin nimi oli "Tekoäly ja aivot".
Aloitin neurotieteen ja aivojen tutkimuksen.
Työskentely näillä tieteenaloilla oli jännittävää.
Niihin aikoihin kehitimme robotiikkaa.
Kehitimme miehittämättömiä avaruusaluksia ja ajoneuvoja, -
jotka voivat kulkea vaarallisissa ympäristöissä.
Nykyään se on tuttua useimmille ihmisille.
Silloin 30 ja 40 vuotta sitten se oli melko uutta.
Tekoälyn ja aivojen tutkiminen oli siihen aikaan jännittävää.
Sitten kohtasin Herran. Se on pitkä tarina, joten kerron lyhyesti.
Eräs tutkija, joka työskenteli samassa projektissa, -
tekoälyn ja aivojen tutkimusohjelmassa, -
kysyi minulta, olenko lukenut Raamatun.
Hänellä oli mukanaan paksu kirja. Kysyin: "Mikä tuo on?"
Hän sanoi, että se on Raamattu -
ja että se on muutamia tuhansia vuosia vanha.
Sanoin: "Ei, kiitos." Olin tottunut vaatimaan uusinta tietoa.
Tieteenalallani yli kaksi vuotta sitten kirjoitettu on vanhentunutta
En halunnut lukea mitään tuhansia vuosia vanhaa.
Hän haastoi minua Herralta saamansa viisauden kautta.
Myöhemmin hän sanoi rukoilleensa puolestani kolmen vuoden ajan, -
ennen kuin hän puhui minulle.
Hän sanoi: "Aiko, olet tieteilijä."
"Tieteilijänä et tee hätiköityjä johtopäätöksiä," -
"ennen kuin olet perehtynyt asiaan, ethän?"
Se sai minut pohtimaan.
Myönsin, että hän oli oikeassa.
Lupasin tutkia asiaa.
Ajattelin, että paneudun asiaan viikon ajan.
Lupasin lukea Raamatun.
Ajattelin, että viikon kuluttua pystyn todistamaan Raamatun virheet
Aloin siis lukea Raamattua.
Hän neuvoi viisaasti aloittamaan Uudesta testamentista, -
Johanneksen evankeliumista.
Ei kannata aloittaa Vanhasta testamentista.
Hän kehotti tutkimaan messiasennustuksia, -
jotka olivat toteutuneet Uudessa testamentissa.
Vanhassa testamentissa on noin 300 messiasennustusta, -
jotka toteutuivat yhdessä Uuden testamentin henkilössä.
Laskin todennäköisyyden.
Olen matemaatikko ja fyysikko.
Laskin, millä matemaattisella todennäköisyydellä -
300 ennustusta toteutuvat yhdessä henkilössä.
Todennäköisyys oli yhden suhde lukuun yksi, jota seuraa 100 nollaa
Se olisi siis ennustuksen toteutumisen todennäköisyys, -
jos heitettäisiin arpaa.
Olin vaikuttunut mutten täysin vakuuttunut.
Aloin lukea Jeesuksesta.
Aluksi luulin, että Jeesus oli Jumalan lähettämä mies.
Ajattelin, että Hänellä oli tehtävä suoritettavana.
Pidin Häntä pelkkänä ihmisenä.
Myöhemmin sain selville, että Hän on lihaksi tullut Jumala.
Myöhemmin jouduin tunnustamaan, -
että Jeesus on samalla ihminen ja lihaksi tullut Jumala.
Sillä oli iso merkitys.
Luin kohdan, jossa Jeesus sanoi: -
"Joka on nähnyt minut, on nähnyt Isän."
Ymmärsin, että jos haluan oppia tuntemaan Jumalan, -
minun täytyy tutustua Jeesukseen.
Pidin silloin Jeesusta vielä pelkkänä ihmisenä, -
Jumalan viestintuojana.
Luin Hänen tekemistään ihmeistä.
Hän opetti ihmeellisesti rakkaudesta ja uskosta.
Luin tietyn kohdan, jossa Jeesus kosketti spitaalista -
ja paransi hänet.
Jeesus paransi monia spitaalisia, mutta tämä puhutteli minua, -
koska olin nähnyt lukioikäisenä Japanissa elokuvan leprasaaresta.
Olin nähnyt karmeat kuvat, miten ihmisiltä puuttui nenä tai korva.
Ihmisillä oli avoimia haavoja ja vammoja kasvoissa ja käsissä.
Jeesuksella oli valtava myötätunto heitä kohtaan.
Hän kosketti spitaalista.
Pelkästään se liikutti minua.
Olin laskenut ennustusten toteutumisen todennäköisyyden.
Jo se vakuutti minut siitä, että tässä oli jotakin erityistä.
Ymmärsin, että Jeesus koki myötätuntoa, -
sen lisäksi että Hänellä oli voima parantaa.
Se kosketti sydäntäni.
Silloin menin maahan polvilleni.
En tuntenut niin kutsuttua syntisen rukousta.
Rukoilin: "Jeesus, jos todella olet Messias," -
"kuolit puolestani, ja Raamatun mukaan olet ylösnoussut."
"Se tarkoittaa, että elät yhä."
"Jos se on totta, tule elämääni."
Se oli epäilevä rukous, -
mutta pyysin Jeesusta astumaan sydämeeni.
Tunnustin, että Hän on Vapahtajani.
Myöhemmin tunnustin, että Jeesus on Herrani.
Uskon, että silloin tapahtui jotakin erityistä.
En kokenut mitään suuria tunteita, -
mutta tiesin sydämessäni, että oli tapahtunut jotakin yliluonnollista.
Sain rauhan sydämeeni.
Olin sitä ennen tutustunut new ageen, psykologiaan -
ja psyykkisiin ilmiöihin.
Se kuului osana tutkimukseeni.
Tutkin erilaisia ilmiöitä.
Yritin löytää yliluonnollisuutta tai "jumalan".
Käsitykseni mukaan jumalia saattoi olla montakin.
Se oli hyvin hämmentävää.
Kun olin rukouksessa pyytänyt Jeesusta sydämeeni, -
antanut elämäni Hänelle ja tehnyt Hänestä elämäni Herran, -
tiesin sydämessäni, ettei minun tarvinnut enää etsiä.
Minun ei enää tarvinnut koluta eri teitä ja kohdata umpikujia.
Kiitos Jumalalle!
Jumala antoi minulle sisäisen rauhan.
Sain varmuuden Jumalan rakkaudesta.
Se oli minulle hyvin merkittävää.
Sen jälkeen tutkin, miten tulee rukoilla -
ja saada yliluonnollisia vastauksia.
Apostolien tekojen kirja on täynnä yliluonnollisia tapahtumia.
Jeesus itse opetti, miten rukoilla.
Löysin monia asioita.
Tahdon nyt kertoa erään hyvin yksinkertaisen totuuden.
Elämistä hengen maailmassa ja fyysisessä maailmassa -
säätelevät kahdet eri säännöt.
Kun ymmärrämme, mitkä säännöt määräävät hengen maailmassa -
ja miten rukous toimii, -
voimme koskettaa Jumalan sydäntä.
Emme tee asioita omin voimin vaan ojentaudumme Jumalan sanan mukaan.
Silloin tapahtuu ihmeitä automaattisesti.
Emme tee asioita omin voimin.
Ojentaudumme Jumalan tahdon mukaisesti.
"Tulkoon valtakuntasi, tapahtukoon tahtosi."
Kun asenteemme on oikea, Jumalan tahdon mukainen, -
meidän ei tarvitse kamppailla.
Ei tarvitse ponnistella omin voimin.
Annamme Pyhän Hengen ja Jumalan Sanan hallita elämässämme.
Huomasin tämän.
Haluan antaa neljä avainta, jotka avaavat rukouselämän ovet -
ja tuovat yliluonnollisia vastauksia.
Valtakunnan ja aikojen salaisuudet -
on paljastettu Kol. 1:27:ssä.
Useimmat tietävät sen.
"Kristus teissä, kirkkauden toivo."
Kristus teissä on avain.
Kun ymmärrämme, että Jeesus on tullut sydämeemme, -
ja elämme joka päivä riippuen kiinni Jumalassa, -
Hänen läsnäolonsa johdattaa meitä, ajatuksiamme, -
sanojamme ja tunteitamme.
Silloin vaellamme lähellä Jumalan tahtoa.
Aam. 3:3:ssa sanotaan: -
"Kulkeeko kaksi yhdessä, elleivät ole keskenänsä sopineet?"
Siksi on tärkeää ojentautua Jumalan tahdon mukaisesti.
Kerron neljä pääkohtaa.
Ensimmäinen on Jumalan Sana.
Puhun siitä myöhemmin, sillä Sana ilmaisee Jumalan tahdon.
Toinen on Jeesuksen nimi.
Kolmas on Jeesuksen veri. Neljäs on Pyhä Henki.
Voimme lähestyä Isäämme Jumalaa näiden neljän kautta.
Samalla ne antavat meille voiman ja vallan -
saatanasta ja pahoista voimista.
Puhun rukouksesta alas päin.
Se on ylivaltaa pimeyden hengistä.
Siinäkin täytyy olla läsnä nämä neljä: -
Jeesuksen nimi ja veri, Jumalan Sana ja Pyhä Henki.
Ne ovat samanarvoisia. Emme voi korostaa yhtä ja laiminlyödä muita.
Nämä neljä ovat samanarvoisia, kun lähestytään Jumalaa -
tai käsketään pahoja henkiä.
On tärkeää muistaa, -
että Jeesus on itse määritellyt tehtävänsä.
Se on kirjattu 1. Joh. 3:8:aan.
Osaatteko sen ulkoa?
Kaikkien olisi hyvä muistaa se.
Sitä on lainattu usein, mutta se on hyvin tärkeä.
"Sitä varten Jumalan Poika ilmestyi," -
"että hän tekisi tyhjäksi perkeleen teot."
Jeesus tuli ensinnäkin ihmisenä, ihmislihassa.
Hän syntyi aabrahamilaiseen liittoon, -
mutta Hänellä oli Pyhän Hengen voitelu.
Hän tuli kumoamaan perkeleen teot.
Tyhjäksi tekeminen tarkoittaa pelastusta, parantamista, -
menestystä, rauhaa, iloa, rakkautta -
ja toimivia suhteita niin Jumalan kuin ihmistenkin kesken.
Se on Jumalan tahto.
Kutsun niitä pelastuksen tuomiksi eduiksi.
Niitä ovat rauha, rakkaus, ilo, hyvät suhteet, -
taloudellinen ja materiaalinen yltäkylläisyys ja terveys.
Sairaat voivat saada terveyden.
Ne ovat syntymäoikeuksiamme.
Kristityillä on Jumalan lapsen oikeudet -
saada asiat, jotka mainitsin.
Miten ne voi saada?
Miten voimme saada terveyden, jos sairastamme?
Miten saada yltäkylläisyyttä, jos on taloudellisia vaikeuksia?
Jos on ongelmia ihmissuhteissa, -
miten korjata välit vanhempien, lasten tai puolison kanssa?
Se on hyvin tärkeää, sillä on Jumalan tahto, -
että ihmisellä on toimivat ihmissuhteet -
ja että hän on terve ja hyvinvoiva.
3. Joh. 1:2:ssa Johannes sanoo: -
"toivotan sinulle, että kaikessa menestyt ja pysyt terveenä" -
"niin kuin sielusikin menestyy."
Johannes toivotti menestystä terveydelle ja sielulle.
Samalla menestys tarkoittaa materiaalista hyvinvointia.
Sana "menestys" tulee kreikan ilmaisusta "hyvä vaellus".
Siksi nostin esiin Aam. 3:3:n: -
vaella joka hetki lähellä Jeesusta Kristusta, -
joka asuu meissä.
Etsi johdatusta ja varjelusta.
Voimme vaeltaa lähellä Jeesusta.
Siitä seuraa menestystä ja terveyttä.
Ensi kerralla puhun kolmista aivoista.
Meillä on aivot päässä.
On olemassa myös sydämen aivot ja suolten aivot.
Ensi kerralla puhun siitä, miten tunteet vaikuttavat.
Etenkin muistot traumasta tai tuskallisista kokemuksista -
on talletettu pää-, sydän- ja suoliaivoihin.
Se vaikuttaa terveyteemme.
Etenkin suoliaivot tuottavat serotoniinia.
Serotoniinivajeen on sanottu aiheuttavan masennusta, -
itsetuhoa ja unettomuutta.
Jos sinulla on univaikeuksia tai masennusta, -
kannattaa tarkistaa ruoansulatusjärjestelmä.
Puhumme siitä lisää ensi kerralla.
On tärkeää tietää, miten muuttaa negatiiviset ajatusmallit -
positiivisiksi ajatusmalleiksi.
Puhun myös siitä, miten muuttaa negatiiviset tunteet, -
kuten viha, pelko ja ahdistus, iloksi ja rauhaksi.
Samoin voi toimia suoliaivojen kanssa.
Se tapahtuu hetkessä, jos ihminen oppii sen.
Se ei ole pelkästään positiivista ajattelua.
Se on muutos negatiivisuudesta positiivisuuteen Jumalan voimalla.
Kun ihminen oppii sen, -
hän on saanut avaimet -
moniin Jumalan valtakunnan salaisuuksiin.
Jos haluamme avata jotakin lukittua tai salattua, -
meillä täytyy olla oikeat avaimet.
Mitkä tahansa avaimet eivät kelpaa.
Jeesus on antanut meille monta avainta.
Puhun niistä ensi kerralla.
Rukoilen nyt.
Taivaallinen Isä, pyydän pyhien enkelten varjelusta.
Anna tämä merkittävä Sanasi Raamatusta tarttua mukaamme.
Hoos. 4:6:ssa sanotaan, -
että tiedon puute ajaa meidät vaaraan.
"Minun kansani joutuu häviöön, sillä se on taitoa vailla."
Kun saamme lisää tietoa Jumalan valtakunnasta -
ja säännöistä, jotka säätelevät elämää valtakunnassa, -
jokainen meistä, Isä, Sinun lapsinasi, on voittoisa.
Voimme olla terveitä.
Yltäkylläisyytesi ja siunauksesi ovat ylitsevuotavia elämässämme.
Meillä riittää jaettavaa muillekin.
Se on tarkoituksesi maan päällä.
Kiitos, Taivaan Isä, Jeesuksen voimallisessa nimessä, aamen!
Kukaan ei tiedä murheitani
Kukaan ei tiedä, paitsi Jeesus
Kukaan ei tiedä murheitani
Kunnia, halleluja
Kukaan ei tiedä murheitani
Kukaan ei tiedä, paitsi Jeesus
Kukaan ei tiedä murheitani
Kunnia, halleluja
Joskus olen iloinen, joskus taas onneton
Kyllä, Herra
Joskus olen aivan maassa
Kyllä, Herra
Kukaan ei tiedä murheitani
Kukaan ei tiedä, paitsi Jeesus
Kukaan ei tiedä murheitani
Kunnia, halleluja
Kukaan ei tiedä murheitani
Kukaan ei tiedä, paitsi Jeesus
Kukaan ei tiedä murheitani
Kunnia, halleluja
Vaikka näet, että jatkan eteenpäin
Kyllä, Herra
Minulla on ollut omat koettelemukseni
Kyllä, Herra
Kukaan ei tiedä murheitani
Kukaan ei tiedä, paitsi Jeesus
Kukaan ei tiedä murheitani
Kunnia, halleluja
Suomennos: Marianne Tenetz